GRADIENT SIX - KAIUTINPARI
Moderni ja tyylikäs Gradient Six on yhdistelmä perinteistä käsityötä, aitoa puuta, nanoteknisesti valmistettua pintaa ja huippuluokan kaiutinsuunnittelua. Gradient Six tarjoaa erinomaista ääntä myös huoneisiin, joissa tila on rajallinen.
Gradientin Six on erityisesti suunniteltu huoneisiin, joissa tila on rajallinen. Kaiutin voidaan sijoittaa lähelle seinää silti nauttien korkeasta äänenlaadusta koko kuuntelutilassa. Huippukaiutin moderniin kaupunkiasuntoon.
Ajattoman tyylikäs Gradient Six on mestariluokan käsityönäyte, aitoa massiivikoivua yhdistettynä uuteen nanotekniseen pinnoitteeseen. Gradient Six on erinoimainen valinta pieniin ja keskisuuriin tiloihin joissa kaiutin usein asettuu lähelle seinäpintoja. Vain 17 cm syvä kaiutin on suunniteltu asennettavaksi takaseinän välittömään läheisyyteen. Ääni säilyy tasapainoisena, bassoa korostamatta. Kotelorakenteen ja koaksiaalisen kaiutinelementin ansiosta Gradient Six voidaan asentaa myös vaakatasoon, vaikkapa leveään kirjahyllyyn. Gradient Six on pitkäikäinen, elämää kestävä huipputuote.
Gradient Six:n kotelo on valmistettu massiivikoivusta käsityönä Suomessa. Kotelon etu- ja takaseinät ovat vankkaa suomalaista koivuvaneria, joka on pinnoitettu uudella italialaisella Fenix NTM® - nanolaminaatilla*. Fenix NTM® on saatavilla sekä valkoisena että mustana. Täysin matta nanopinta ei ole pelkästään upean näköinen, vaan myös kulutusta kestävä ja helppohoitoinen. * Kokovalkoisen version etu- ja takaseinä on valkoiseksi maalattua MDF-levyä.
Gradient Six:ssa käytetään Gradientin ja norjalaisen Seasin yhdessä kehittämää koaksiaalista erikoiselementtiä. Samankeskinen rakenne tuottaa tasaisen taajuustoiston laajalle alueelle. Yksipistesäteilijän stereokuva on tarkka ja äänitteen tilavaikutelmat kuuluvat hyvin. Kaiuttimen takaseinään asennettu Gradientin suunnittelema passiivisäteilijä mahdollistaa matalien äänien muhkean toiston.
Gradient Six:n nimellisimpedanssi on kahdeksan ohmia ja impedanssikäyrän minimiarvo seitsemän ohmia. Se on helppo kuorma vahvistimelle. Tehoksi suositellaan 20-150 W/kanava. Tehontarve riippuu kuuntelutilan koosta, jälkikaiunta-ajasta ja kuunteluvoimakkuudesta.
Kaikki Gradientit ovat kokonaan suomalaisia tuotteita. Kaiuttimet suunnitellaan ja valmistetaan Porvoossa.
Malli Gradient Six (v.6.0)
Taajuusvaste 35...25000Hz , 100...25000Hz +/-2dB, korkeilla äänillä raja yli 50kHz
Mitat (LKS) 173 x 200 x 900
Ladattavat tiedostot (149.49k)
Ladattavat tiedostot (16.83M)
Ladattavat tiedostot (140.87k)
Ladattavat tiedostot (16.84M)